**The Aller Værste!** (1979 til 1981) var en norsk rockegruppe fra Bergen.

The Aller Værste! var påvirket og inspirert av punk, new wave, ska og reggae og ga ut to album og tre 7"-singler/EP-er. De fikk Spellemannprisen 1980 for albumet *Materialtretthet* i klassen nyrock. Bandets to første singler fikk også spilletid av den innflytelsesrike BBC-programlederen John Peel.

Manager for gruppen var Lars Lauritzsen.

Bandet hadde gjenforeningsturné i 1990 og konserter i Bergen og Oslo i 1999.

Medlemmer
---------

* Sverre Knudsen – bass, orgel, sang
* Ketil Kern – trommer
* Harald Øhrn – bass, orgel, sang
* Lasse Myrvold – gitar, sang, orgel
* Chris Erichsen – gitar, sang, orgel

Kern, Øhrn, Myrvold og Erichsen utgjorde før TAV! rockegruppa Johnny Banan Band. Etter at Ketil Kern sluttet høsten 1981, spilte Robert Isdal fra punkbandet Fader War trommer på den siste plata, *Hakk*.

Medlemmer av The Aller Værste! har seinere startet og vært aktive i en rekke andre band, deriblant The Beste, Ratataboo! og Løver og Tigre (sammen med Hot Club de Norvege).

The Aller Værste! regnes som et bergensband, selv om ingen av bandets medlemmer er fra byen. Myrvold er oppvokst i Stavanger, mens de fire andre er fra Oslo.

Diskografi
----------

* 1980: *Blålys/På vei hjem* (singel), Den Gode Hensikt
* 1980: *The Aller Værste!* (EP), Den Gode Hensikt
* 1980: *Blålys / På vei hjem / En av dem (live)* (EP), Den Gode Hensikt
* 1980: *Materialtretthet* (album), Den Gode Hensikt/Jaap A/S
* 1981: *Disniland i de tusen hjem* (album); Den Gode Hensikt
* 1981: *Hakk* (singel), Den Gode Hensikt
* 1986: *Bare ikke nok (live)* (flexisingel), Vinyl
* 1999: *The Aller Værste!* (samlealbum med 20 spor), Den Gode Hensikt/Virgin Records Norway AS
* 2007: *Live 1980* (CD/LP), Musikkoperatørene/Kippers

*Materialtretthet* ble nyutgitt på LP og CD av Sonet i 1990, på LP med de to første 7" på vedlagt plate. Både *Materialtretthet* og *Disniland i de tusen hjem* er siden utgitt på CD på bergensselskapet Rec 90, sistnevnte med de to første 7" som ekstraspor. *Materialtretthet* er også utgitt på vinyl og CD av Oh Yeah! i 2010, denne gang med utbrettcover hvor innsiden viser hvordan det gikk med Stupedamen etter at forsidebildet ble tatt. CD-utgaven har den første singelen, EP-en og Spellemannprisopptaket som bonusspor.

En rekke av sangene til The Aller Værste! er blitt tolket av ulike musikere på platen *Dans til musikken*, som er en hyllestplate til Lasse Myrvold.

Referanser
----------

1. 1 2  «Rockipediaartikkel om The Aller Værste!». Rockheim. Arkivert fra originalen 29. juli 2014. Besøkt 14. mai 2015.
2. ↑  «Blålys/På vei hjem på Discogs». Besøkt 14. mai 2015.
3. 1 2 3  «The Aller Værste! på Discogs». Besøkt 14. mai 2015.
4. ↑  «Materialtretthet på Discogs». Besøkt 14. mai 2015.
5. ↑  «Disniland I De Tusen Hjem på Discogs». Besøkt 14. mai 2015.
6. ↑  «Hakk på Discogs». Besøkt 14. mai 2015.

Eksterne lenker
---------------

* (en) The Aller Værste! på Discogs Rediger på Wikidata

* (en) The Aller Værste! på MusicBrainz Rediger på Wikidata

* (en) The Aller Værste! på Songkick Rediger på Wikidata

 Wikiquote: The Aller Værste! – sitater

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** MusicBrainz **·** Discogs
 |